****

**OBČINA KIDRIČEVO**

Odbor za družbene dejavnosti

Kopališka ul. 14

2325 Kidričevo

Štev. 301-5/2023-4

Dne 11.10.2023

Na podlagi 22. člena Statuta Občine Kidričevo Uradno glasilo slovenskih občin, št. 62/16 in 16/18) in 54. člena Poslovnika občinskega sveta Občine Kidričevo (Uradno glasilo slovenskih občin, št. 36/17 in 16/18) odbor za družbene dejavnosti predlaga občinskemu svetu Občine Kidričevo, da sprejme

**S K L E P**

Odbor za družbene dejavnosti predlaga občinskemu svetu, da sprejme cene programa vrtca v Enoti Cirkovce za šolsko leto 2023/2024, in sicer znaša cena programa v

1. Starostno obdobje 584,75 eur
2. Starostno obdobje 426,64 eur

Odbitek prehrane na dan 2,00 eur

Cene pričnejo veljati s 1.11.2023.

**O b r a z l o ž i t e v**

Osnovna šola Cirkovce, je v skladu z 31. členom Zakona o vrtcih in 19. člena Pravilnika o metodologiji za oblikovanje cen programov v vrtcih, ki izvajajo javno službo, pripravil predlog spremembe cen programov vrtca v enoti pri Osnovni šoli Cirkovce za šolsko leto 2023/2024.

Pravilnik določa, da se opravi uskladitev cen po elementih, ki jih določa metodologija, enkrat letno. Vrtec ali pristojni organ lokalne skupnosti ustanoviteljice vrtca lahko predlagata uskladitev cene, če se v vmesnem obdobju bistveno spremenijo elementi, ki so podlaga za določitev cene.

Po določitvi cene vrtec seznani starše, občine zavezanke za plačilo (to so vse občina iz katerih so otroci vpisani v vrtec) in pristojno ministrstvo.

Odbor za družbene dejavnosti ugotavlja, da je šola pripravila predlog spremembe cene v skladu s Pravilnikom o metodologijo za oblikovanje cen programov v vrtcih, ki izvajajo javno službo.

Vrtec oblikuje cene programov za otroke v oddelkih

- prvega starostnega obdobja,

- drugega starostnega obdobja,

- v razvojnih oddelkih ter

- v vzgojno-varstvenih družinah.

Glede na sprejeti sklep o normativnih in vrstah oddelkov v JVIZ Osnovne šole Cirkovce, se v šolskem letu 2023/2024 oblikujejo oddelki

- prvega starostnega obdobja

- drugega starostnega obdobja.

Kot elementi za oblikovanje cen programov se upoštevajo:

- stroške dela,

- stroške materiala in storitev,

- stroški živil za otroke.

Cena programa se izračuna tako, da se načrtovani povprečni mesečni stroški za tekoče leto – elementov za oblikovanje cen, se stroški dela za vzgojiteljice in pomočnice vzgojiteljice izračunajo posebej za programa v istovrstnih oddelkih in delijo s številom otrok, ki je določeno kot najvišji normativ za oblikovanje posamezne vrste oddelka. K tem stroškom se prištejejo stroški dela za delavce, ki ne delajo neposredno v oddelkih in stroški materiala in storitev ter stroški živil za otroke, ki se razdelijo na število otrok v vseh oddelkih vrtca, upoštevaje najvišji normativ za oblikovanje posamezne vrste oddelkov.

V šolskem letu 2023/2024 v enoti vrtca ostaja 5 oddelkov, dva oddelka I. starostnega obdobja in 3 oddelki II. starostnega obdobja. V tem šolskem letu je v vrtec vpisanih 91 otrok, 26 v I. starostno obdobje in 65 v drugo starostno obdobje.

Odbor za družbene dejavnosti je na seji odbora, ki je bila 10.10.2023, predlog povišanja cene programa vrtca obravnaval, vendar predlogu ni sledil, saj bi se cena programa vrtca v I. starostnem obdobju povišala za skoraj 51 eur.

Odbor za družbene dejavnosti je pripravil nov predlog cene programa vrtca, pri katerem pa se masa zbranih sredstev glede na predlog Osnovne šole Cirkovce ne znižuje. Odbor tako predlaga, da se cene programa vrtca v Osnovni šoli Cirkovce povišajo v I. starostnem obdobju za 4,42 %, oziroma za 24,75 eur, ter v II. starostnem obdobju za 4,84 % oziroma za 19,64 eur.

Odbor za družbene dejavnosti tako predlaga občinskemu svet Občine Kidričevo, da predlogu povišanja cene programa vrtca, ki ga je pripravila Osnovna šola Cirkovce ne sledi, ampak potrdi ceno programa, katero predlaga odbor za družbene dejavnosti.

Bogdan Potočnik;

predsednik

odbora za družbene dejavnosti